CELEX: 32009D0449
Language: da
Date: 2009-05-13 00:00:00
Title: 2009/449/EF: Kommissionens beslutning af 13. maj 2009 om udvælgelse af operatører af fælleseuropæiske systemer, der leverer mobile satellittjenester (MSS) (meddelt under nummer K(2009) 3746)

12.6.2009   
            
            
               DA
            
            
               Den Europæiske Unions Tidende
            
            
               L 149/65
            
         
      KOMMISSIONENS BESLUTNING
   
   af 13. maj 2009
   om udvælgelse af operatører af fælleseuropæiske systemer, der leverer mobile satellittjenester (MSS)
   (meddelt under nummer K(2009) 3746)
   (2009/449/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets beslutning nr. 626/2008/EF af 30. juni 2008 om udvælgelse af og udstedelse af tilladelser til systemer, som leverer mobile satellittjenester (mobile satellite services, MSS) (1), særlig artikel 5, og
   ud fra følgende betragtninger:
   
               (1)
            
            
               For at sætte skub i udviklingen af et konkurrencedygtigt indre marked for mobile satellittjenester (MSS) i hele Fællesskabet og efterhånden sikre geografisk dækning i alle medlemsstaterne er der ved beslutning nr. 626/2008/EF indført en fællesskabsprocedure for fælles udvælgelse af operatører af mobile satellitsystemer, der i overensstemmelse med Kommissionens beslutning 2007/98/EF (2) bruger 2 GHz-frekvensbåndet, som omfatter frekvenserne 1 980-2 010 MHz for jord-til-rum-kommunikation og 2 170-2 200 MHz for rum-til-jord-kommunikation.
            
         
               (2)
            
            
               Den 7. august 2008 (3) offentliggjorde Kommissionen en indkaldelse af ansøgninger vedrørende fælleseuropæiske systemer, der leverer mobile satellittjenester (MSS) (2008/C 201/03). Fristen for indgivelse af ansøgninger var den 7. oktober 2008.
            
         
               (3)
            
            
               Der blev inden for fristen modtaget ansøgninger fra ICO Satellite Limited, Inmarsat Ventures Limited, Solaris Mobile Limited og TerreStar Europe Limited.
            
         
               (4)
            
            
               Den 24. oktober 2008 blev der til ICO Satellite Limited, Inmarsat Ventures Limited og TerreStar Europe Limited fremsendt anmodninger om yderligere oplysninger angående opfyldelse af kravene til antagelighed. Den 7. november 2008 var der indgået svar fra alle tre ansøgere.
            
         
               (5)
            
            
               Ved en beslutning meddelt under nr. K(2008) 8123 af 11. december 2008 om antageligheden af ansøgninger, der er indgivet som svar på indkaldelsen af ansøgninger vedrørende fælleseuropæiske systemer, der leverer mobile satellittjenester (MSS) (2008/C 201/03), vedtog Kommissionen, at de fire ansøgninger fra henholdsvis ICO Satellite Limited, Inmarsat Ventures Limited, Solaris Mobile Limited og TerreStar Europe Limited kunne antages. Beslutningen blev straks meddelt ansøgerne, og listen over antagelige ansøgninger blev offentliggjort på Kommissionens netsted (4).
            
         
               (6)
            
            
               ICO Satellite Limited, Inmarsat Ventures Limited og TerreStar Europe Limited har foruden ansøgningen også fremsendt oplysninger om afslutningen af den kritiske designevaluering (Critical Design Review) inden for fristen på senest 80 arbejdsdage efter indgivelsen af ansøgningen, dvs. senest den 6. februar 2009, jf. bilaget til beslutning nr. 626/2008/EF.
            
         
               (7)
            
            
               TerreStar Europe Limited og ICO Satellite Limited fremsendte desuden supplerende tekniske og operationelle oplysninger til ansøgningen efter udløbet af fristen for indgivelse af ansøgninger og for fremsendelse af oplysninger om afslutningen af den kritiske designevaluering, og disse oplysninger kunne derfor ikke tages i betragtning.
            
         
               (8)
            
            
               I første udvælgelsesfase skal Kommissionen inden for en periode på 40 arbejdsdage efter offentliggørelsen af listen over ansøgere, hvis ansøgning kan antages, vurdere, om ansøgerne har godtgjort, at deres mobile satellitsystemer har gennemgået den påkrævede tekniske og kommercielle udvikling. Vurderingen baseres på, om milepælskrav 1-5 i bilaget til beslutning nr. 626/2008/EF er opfyldt på tilfredsstillende vis. Der skal i hele første udvælgelsesfase tages hensyn til ansøgernes troværdighed og de foreslåede mobile satellitsystemers levedygtighed.
            
         
               (9)
            
            
               For at lette gennemførelsen af den sammenlignende udvælgelsesprocedure og for navnlig at bistå Kommissionen med forberedelsen af de beslutninger, der træffes som led heri, er der under Kommunikationsudvalget nedsat en arbejdsgruppe, der skal bistå med den sammenlignende udvælgelsesprocedure til fælleseuropæiske systemer, der leverer mobile satellittjenester (MSS).
            
         
               (10)
            
            
               Til analysen og evalueringen af ansøgningerne i den første udvælgelsesfase har Kommissionen indhentet rådgivning og bistand fra eksterne eksperter, der er udvalgt gennem en udbudsprocedure på grundlag af deres ekspertise og høje grad af uafhængighed og upartiskhed.
            
         
               (11)
            
            
               Eksperterne har efter en grundig analyse af ansøgningerne og omfattende drøftelser på en række møder udarbejdet en sammenfattende rapport, som de har fremsendt til Kommissionen, og hvori det konkluderes, hvorvidt ansøgerne har opfyldt milepælskravene.
            
         
               (12)
            
            
               Konklusionerne af de eksterne eksperters evaluering i den første udvælgelsesfase blev derefter drøftet af medlemsstaternes eksperter inden for rammerne af den arbejdsgruppe, der er nedsat under Kommunikationsudvalget med henblik på at bistå med den sammenlignende udvælgelsesprocedure til fælleseuropæiske systemer, der leverer mobile satellittjenester (MSS). Resultaterne af disse drøftelser blev forelagt for og drøftet i Kommunikationsudvalget.
            
         
               (13)
            
            
               Kommissionen har under første udvælgelsesfase taget hensyn til de eksterne eksperters sammenfattende rapport og til de udtalelser, som medlemsstaternes eksperter har fremsat i den arbejdsgruppe, der er nedsat for at bistå med den sammenlignende udvælgelsesprocedure for fælleseuropæiske systemer, der leverer mobile satellittjenester (MSS).
            
         
               (14)
            
            
               Ifølge Kommissionens vurdering har Inmarsat Ventures Limited og Solaris Mobile Limited godtgjort, at deres respektive mobile satellitsystemer har gennemgået den påkrævede tekniske og kommercielle udvikling, og de bør derfor kunne komme i betragtning som ansøgere. ICO Satellite Limited og TerreStar Europe Limited har derimod ikke godtgjort, at deres respektive mobile satellitsystemer har gennemgået den påkrævede tekniske og kommercielle udvikling, og de bør derfor ikke kunne komme i betragtning som ansøgere.
            
         
               (15)
            
            
               Ifølge milepælskrav 1 »Indsendelse af ITU-anmodning (International Telecommunications Union (ITU)) om samordning« skal ansøgeren klart dokumentere, at den administration, der er ansvarlig for ITU-anmodningen vedrørende et mobilt satellitsystem, der skal bruges til levering af kommercielle MSS inden for medlemsstaternes områder, har fremsendt de relevante oplysninger i henhold til tillæg 4 i ITU’s radioreglement. Alle fire ansøgere har dokumenteret dette, og Kommissionen mener derfor, at de alle fire har opfyldt dette krav på tilfredsstillende vis.
            
         
               (16)
            
            
               Ifølge milepælskrav 2 »Fremstilling af satellitter« skal ansøgeren klart dokumentere, at der er indgået en bindende aftale om fremstilling af de satellitter, der er nødvendige for levering af kommercielle MSS inden for medlemsstaternes område. Aftalen skal indeholde præcise oplysninger om de konstruktionsfaser, der skal resultere i fremstillingen af de satellitter, der er nødvendige for leveringen af kommercielle MSS. Den skal være underskrevet af ansøgeren og det selskab, der fremstiller satellitterne. Ansøgningerne fra Inmarsat Ventures Limited og Solaris Mobile Limited var ledsaget af utvetydig dokumentation for indgåelsen af en sådan aftale, og Kommissionen mener derfor, at disse to ansøgere har opfyldt dette krav på tilfredsstillende vis.
            
         
               (17)
            
            
               Ifølge milepælskrav 3 »Aftale om opsætning af satellit« skal ansøgeren klart dokumentere, at der er indgået en bindende aftale om opsendelse af det mindsteantal satellitter, der er nødvendige for at sikre kontinuerlig levering af MSS på medlemsstaternes område. Aftalen skal angive opsendelsesdatoerne og -tjenesterne og kontraktbetingelserne vedrørende erstatning. Den skal være underskrevet af operatøren af det mobile satellitsystem og det selskab, der opsender satellitterne. Alle fire ansøgere har dokumenteret dette, og Kommissionen mener derfor, at de alle fire har opfyldt dette krav på tilfredsstillende vis.
            
         
               (18)
            
            
               Ifølge milepælskrav 4 »Gateway-stationer på jord« skal ansøgeren klart dokumentere, at der er indgået en bindende aftale om opførelse og installation af gateway-stationer på jorden, som vil blive brugt til levering af kommercielle MSS på medlemsstaternes område. Alle fire ansøgere har dokumenteret dette, og Kommissionen mener derfor, at de alle fire har opfyldt dette krav på tilfredsstillende vis.
            
         
               (19)
            
            
               Milepælskrav 5 har overskriften »Færdiggørelse af den såkaldte Critical Design Review«. Den kritiske designevaluering (Critical Design Review) er den fase i rumfartøjsimplementeringsprocessen, hvor design- og udviklingsfasen slutter, og fremstillingsfasen begynder. Ansøgeren skal ifølge dette milepælskrav senest 80 arbejdsdage efter fremsendelsen af ansøgningen klart dokumentere, at den kritiske designevaluering er afsluttet i overensstemmelse med de konstruktionsfaser, der er angivet i aftalen om fremstilling af satellitterne. Det relevante dokument skal være underskrevet af det selskab, der fremstiller satellitterne, og skal angive datoen for afslutningen af den kritiske designevaluering. Ansøgningerne fra ICO Satellite Limited, Inmarsat Ventures Limited og Solaris Mobile Limited var ledsaget af klare beviser for indgåelsen af en sådan aftale, og Kommissionen mener derfor, at disse tre ansøgere har opfyldt dette krav på tilfredsstillende vis.
            
         
               (20)
            
            
               […] (5). […] (5) Da der mangler bindende og ajourført dokumentation for de konstruktionsfaser, der skal resultere i fremstillingen af de nødvendige satellitter for leveringen af kommercielle MSS, har Kommissionen i henhold til artikel 5, stk. 1, i beslutning nr. 626/2008/EF vurderet, at ICO Satellite Limited ikke har opfyldt milepælskrav 2 på tilfredsstillende vis.
            
         
               (21)
            
            
               […] (5) Da der er uoverensstemmelser mellem oplysningerne i ansøgningen og de oplysninger om den kritiske designevaluering, som blev fremsendt efterfølgende, og da der mangler utvetydig dokumentation for afslutningen af den kritiske designevaluering af den satellit, hvis konstruktionsaftale var vedlagt ansøgningen, har Kommissionen i overensstemmelse med artikel 5, stk. 1, i beslutning nr. 626/2008/EF vurderet, at TerreStar Europe Limited ikke har opfyldt milepælskrav 5 og 2 på tilfredsstillende vis.
            
         
               (22)
            
            
               Inmarsat Ventures Limited anmodede i sin ansøgning om et frekvensbånd på 15 MHz for jord-til-rum-kommunikation og et frekvensbånd på 15 MHz for rum-til-jord-kommunikation. Solaris Mobile Limited anmodede i sin ansøgning om et frekvensbånd på 15 MHz for jord-til-rum-kommunikation og et frekvensbånd på 15 MHz for rum-til-jord-kommunikation.
            
         
               (23)
            
            
               Da de samlede radiofrekvenser, som Inmarsat Ventures Limited og Solaris Mobile Limited har anmodet om, ikke overstiger de tilgængelige frekvensressourcer som defineret i artikel 1, stk. 1, i beslutning nr. 626/2008/EF, bør de to ansøgere udvælges i overensstemmelse med artikel 5, stk. 2, i nævnte beslutning.
            
         
               (24)
            
            
               Den beslutning, der vedtages som følge af den første udvælgelsesfase, skal fastlægge de respektive frekvenser, som hver udvalgt ansøger skal have tilladelse til at anvende i hver medlemsstat, jf. afsnit III i beslutning nr. 626/2008/EF.
            
         
               (25)
            
            
               Tildelingen af sådanne radiofrekvenser skal ske efter objektive, transparente, ikke-diskriminerende og forholdsmæssige kriterier. Tildelingen bør desuden ske ud fra princippet om effektiv forvaltning af radiofrekvenser som fastsat i artikel 9 i Europa-Parlamentets og Rådets direktiv 2002/21/EF af 7. marts 2002 om fælles rammebestemmelser for elektroniske kommunikationsnet og -tjenester (rammedirektivet) (6). Efter dette princip bør de to gange 30 MHz, der skal anvendes, opdeles i sammenhængende underfrekvensbånd af samme båndbredde for både jord-til-rum-kommunikation (uplink) og rum-til-jord-kommunikation (downlink) for at udnytte frekvensbåndene så effektivt som muligt. Det laveste underfrekvensbåndpar bør bestå af 1 980-1 995 MHz for jord-til-rum-kommunikation (uplink) og 2 170-2 185 MHz for rum-til-jord-kommunikation (downlink) og det øverste underfrekvensbåndpar af 1 995-2 010 MHz for uplink og 2 185-2 200 MHz for downlink. Kommissionen har i overensstemmelse med punkt 4.4 i indkaldelsen af ansøgninger (2008/C 201/03) taget hensyn til de præferencer, som de egnede ansøgere har angivet i deres ansøgninger. […] (5).
            
         
               (26)
            
            
               Udvalgte ansøgere, der ikke har til hensigt at gøre brug af radiofrekvenserne, bør senest 30 arbejdsdage efter offentliggørelsen af listen over udvalgte ansøgere skriftligt informere Kommissionen herom.
            
         
               (27)
            
            
               Ifølge artikel 7 i beslutning nr. 626/2008/EF skal medlemsstaterne sikre, at de udvalgte ansøgere i overensstemmelse med den tidsramme og det dækningsområde, som de har forpligtet sig til i henhold til artikel 4, stk. 1, litra c), og i henhold til national lovgivning og Fællesskabsretten, har ret til at anvende den specifikke radiofrekvens, som Kommissionen har fastlagt i sin beslutning, der er vedtaget i henhold til artikel 5, stk. 2, eller artikel 6, stk. 3, samt ret til at drive et mobilt satellitsystem. De informerer de udvalgte ansøgere om disse rettigheder i overensstemmelse hermed. Ifølge beslutning nr. 626/2008/EF skal de udvalgte ansøgere hurtigst muligt efter deres udvælgelse have brugsretten til de specifikke radiofrekvenser, jf. artikel 5, stk. 3, i Europa-Parlamentets og Rådets direktiv 2002/20/EF af 7. marts 2002 om tilladelser til elektroniske kommunikationsnet og -tjenester (tilladelsesdirektivet) (7).
            
         
               (28)
            
            
               Foranstaltningerne i denne beslutning er i overensstemmelse med udtalelse fra Kommunikationsudvalget af 2. april 2009 —
            
         VEDTAGET FØLGENDE BESLUTNING:
   Artikel 1
   I henhold til første udvælgelsesfase i den sammenlignende udvælgelsesprocedure, der er gennemført i overensstemmelse med afsnit II i beslutning nr. 626/2008/EF, er ICO Satellite Limited og TerreStar Europe Limited ikke egnede ansøgere.
   Artikel 2
   I henhold til første udvælgelsesfase i den sammenlignende udvælgelsesprocedure, der er gennemført i overensstemmelse med afsnit II i beslutning nr. 626/2008/EF, er Inmarsat Ventures Limited og Solaris Mobile Limited egnede ansøgere.
   Da den samlede efterspørgsel efter radiofrekvenser fra de ansøgere, der er udvalgt i henhold til første udvælgelsesfase i den sammenlignende udvælgelsesprocedure, jf. afsnit II i beslutning nr. 626/2008/EF, ikke overstiger de tilgængelige frekvensressourcer som fastlagt i artikel 1, stk. 1, i nævnte beslutning, udvælges Inmarsat Ventures Limited og Solaris Mobile Limited.
   Artikel 3
   De udvalgte ansøgere har tilladelse til at anvende følgende frekvenser i hver medlemsstat, jf. afsnit III i beslutning nr. 626/2008/EF:
   
               a)
            
            
               Inmarsat Ventures Limited: 1 980-1 995 MHz for jord-til-rum-kommunikation og 2 170-2 185 MHz for rum-til-jord-kommunikation
            
         
               b)
            
            
               Solaris Mobile Limited: 1 995-2 010 MHz for jord-til-rum-kommunikation og 2 185-2 200 MHz for rum-til-jord-kommunikation.
            
         Artikel 4
   Udvælgelsen af Inmarsat Ventures Limited og Solaris Mobile Limited og udpegningen af de frekvenser, der er fastlagt i artikel 2 og 3, til de udvalgte ansøgere, sker under forudsætning af, at de pågældende ansøgere ikke inden for en periode på 30 arbejdsdage efter Kommissionens offentliggørelse af listen over udvalgte ansøgere har meddelt Kommissionen skriftligt, at de ikke har til hensigt at udnytte de pågældende frekvenser.
   Artikel 5
   Denne beslutning er rettet til
   
               1)
            
            
               medlemsstaterne, og
            
         
               2)
            
            
               
                           a)
                        
                        
                           ICO Satellite Limited, 269 Argyll Avenue, Slough SL1 4HE, Det Forenede Kongerige
                        
                     
                           b)
                        
                        
                           Inmarsat Ventures Limited, 99 City Road, London EC1Y 1AX, Det Forenede Kongerige
                        
                     
                           c)
                        
                        
                           Solaris Mobile Limited, 30 Upper Pembroke Street, Dublin 2, Republikken Irland
                        
                     
                           d)
                        
                        
                           TerreStar Europe Limited, c/o TerreStar Global Ltd., 2nd Floor, 145–157 St John Street, London EC1V 4PY, Det Forenede Kongerige.
                        
                     
         
      Udfærdiget i Bruxelles, den 13. maj 2009.
      
         
            På Kommissionens vegne
         
         Viviane REDING
         
         
            Medlem af Kommissionen
         
      
   
   
      (1)  EUT L 172 af 2.7.2008, s. 15.
   
      (2)  EUT L 43 af 15.2.2007, s. 32.
   
      (3)  EUT C 201 af 7.8.2008, s. 4.
   
      (4)  http://ec.europa.eu/information_society/policy/ecomm/current/pan_european/index_en.htm
   
      (5)  Dele af denne tekst er blevet fjernet for at undgå offentliggørelse af fortrolige oplysninger. Disse er markeret ved en skarp parentes og en asterisk.
   
      (6)  EFT L 108 af 24.4.2002, s. 33.
   
      (7)  EFT L 108 af 24.4.2002, s. 21.